POPIS, HISTÓRIA A FOTOGALÉRIA OBCE
Pôvodne samostatná obec, v súčasnosti miestna časť mesta Ružomberok. Nachádza sa v nadmorskej výške 462 metrov, na západnom okraji mesta
Ružomberok, na pravom brehu rieky Váh. V tesnej blízkosti obce prechádza významná elektrifikovaná železničná trať
číslo 180, Žilina - Košice ktorá tu má aj zastávku pre osobné vlaky. Nad obcou v súčasnosti prebieha výstavba úseku
diaľnice D1 Hubová – Ivachnová.
Obec bol osídlená v 13 storočí, čoho dôkazom je ranogotická časť tunajšieho kostola. Predpokladá sa, že názov obce
pochádza od šoltýsa menom Herbort. ktorý 14. storočí
organizoval tunajšie osídľovanie. Prvá písomná zmienka o obci je z roku 1474. Bola to malá poddanská obec patriaca pod
panstvo hradu Likava. V roku 1827 tu bol z rekonštruovaný a rozšírený tunajší kostol svätej Kataríny Alexandrijskej.
Dňa 8. decembra roku 1871 bola spustená doprava na železničnej trati Žilina – Poprad, ktorá vedie aj cez Hrboltovú, a má
tu zastávku. Úseky železničnej trate od Bohumína cez Český Tešín po Žilinu boli sprevádzkované už pred tým.
V roku 1980 sa obec stala miestnou časťou mesta Ružomberok.
POUŽITÁ LITERATÚRA:
Okrem vlastných poznatkov som informácie čerpal z tejto literatúry :
Hochmuth, Zdenko a kol., Chočské Vrchy Liptovská Mara, Šport, Bratislava, 1990.
OBEC HRBOLTOVÁ - FOTOGALÉRIA :